Zoken en or bro Breiz-Izel,  Marteze te vezo brudet,  Ha gand kalz a dud doujet.  Siwaz ! petra lavaran ?  Huñvreal 'dra zur a ran.  Ma vefes, va mab, eul lampon,  Pebez enkrez evidon !  Pinvidig 'vi ket, a gredan,  N'em-beus netra er bed-mañ ;  Labourad a rin koulskoude  Evid mad va bugale.  Va halonig, pegeid amzer  'Chomi tost d'az famm39 er gêr ?  Ha da beleh, mabig ez i,  Pa droi kein d'on toullig ti ?  An oll draou-ze a zo pell braz,  Va mab, n'o hlevez ket c'hoaz ;  E-pad da gousk, gand an êlez,  Nij da vro gaer ar Werhez.  Unvan da vouez gand o re  Evid meuli da Zoue ;  Distro goude da lavared  D'az famm 'pez az-po gwelet.  ***  XVI  POAN RAFES D'AZ ÊLIG !  D'an Aotrou A. GOUZIEN, kure e Landi.  Bugelig koant ha mibin,  A gavan o c'hoarzin,  Ma tegouez ganez gweled  Eur c'hwilig alaouret  O hournijal er prajou,  O klask ar bokedou,  39